**Magyarország a II. Világháborúban (TÉTEL)**

Magyarország az 1930-as években a belpolitikát tekintve jobbra tolódott. 1933-ban Németországban Hitler került hatalomra. A német gazdaság az 1930-as években a magyar importra (kivitelre) támaszkodott, ez volt a fő oka annak, hogy Berlin oldalára sodródtunk. Az igazságtalan Trianoni-békediktátum felülvizsgálatát, vagyis a revíziót Németország támogatta, melynek később megkérte az árát. 1938-ban Csehszlovákiától visszatért a felvidék déli magyar lakta sávja. Ez volt az I. Bécsi döntés, amely 1938.nov.2.-án történt.

Ez egy német-olasz döntőbizottság eredményeként született meg. 1939-ben Szlovákiától visszatért Kárpátalja. 1940.aug.30.-án született meg a II. Bécsi döntés, ebben visszakaptuk Romániától Észak-Erdélyt és a Székelyföldet. 1941-ben Szerbiától visszatér Bácska területe. A revízió támogatása ellenére a konzervatív magyar politikusok csak vonakodva támogatták Hitlert. (Horthy Miklós, Bethlen István ők ellenezték) Teleki Pál miniszterelnök nem hitt a német győzelemben, emiatt ki akart maradni a háborúból. 1939.szep.1.-én Németország a Fehér-hadművelet keretében megtámadta Lengyelországot (2 hét alatt).

* Ezzel kitört a II. Világháború.

Teleki az 1941-es Jugoszlávia elleni támadást sem támogatta. Nem akart Hitler szövetségese lenni, hazánk kényszerhelyzetbe került, Teleki döntésképtelenné vált és 1941.ápr.7.-én öngyilkos lett.

Halála után Bárdossy László lett a miniszterelnök (1941-42). Ő már segített a náciknak és engedett Hitler és a magyar katonai vezérkar követeléseinek. Werth Henrik a magyar Honvédség vezérkari főnöke hitt a német győzelemben és Magyarország további területi gyarapodását Németországtól várta.

1941.jún.22.én megindult a Barbarossa hadművelet, vagyis Hitler lerohanta a Szovjetuniót.

Hazánk még ekkor sem lépett be ténylegesen a háborúba. Akkor történt meg a tényleges belépés, amikor felségjelzés nélküli gépek bombázták Kassát. Ez csak egy ürügy volt, a valós ok az volt, hogy Szlovákia és Románia a németek oldalára állt. Kezdetben csupán megszállási céllal küldtünk csapatokat a Szovjetunióba, nem pedig harcolni.

1941 végén, a keleti fronton (szovjetek) elakadt a német támadás és Horthy többé nem bújhatott ki a fokozott segítségadás alól. Emiatt küldtük ki a Voronyezs térségében elhelyezkedő Don kanyarhoz a II. magyar hadsereget Jány Gusztáv vezetésével. Velük ment még több 10.000 zsidó munkaszolgálatos is. Ennek a 200.000 fős hadseregnek egy 200km hosszú frontszakaszt kellett védeni. 1943 januárjában a szovjetek ezt a frontszakaszt törték át és óriási veszteségeket okoztak a magyar hadseregnek. 80.000 ember meghalt és 40.000 ember fogoly lett.

A II. magyar hadsereg felszereltsége és ellátása szegényes volt, hideg volt, alig volt étel ruha, fegyver és lőszer.

Jány Gusztáv megtiltotta a hadseregnek a visszavonulást, így a sorsuk az lett, hogy élő lökhárítóként fedezték a német visszavonulást. Ezzel a cél az volt, hogy lassítsák a szovjet előrenyomulást. Jány hadparancsában még meg is alázta a katonáit. A II. Világháború után Jányt kivégezték (fellógatták).

A II.Világháborús vereség után hazánkban kommunista diktatúra jött létre és a Szovjetunió szövetségévé váltunk.

* Emiatt a rendszerváltásig nem is lehetett megemlékezni a Donnál áldozatul esett magyar katonákról.